als_Latn dik_Latn sag_Latn
Edhe pse shkalla e rritjes ekonomike në tre mujorin e parë të këtij viti është 0%, sipas ministrit të ri të financave Dragan Tevdovskit, gjatë këtij mandati qeveritar, BPV-ja do të arrijë në 5%. Tevdovski thotë se investitorët janë të inkurajuar dhe rezultatet e para tashmë janë të dukshme.
“Unë jam optimist që nga qershori punët do të marrin kahje pozitive. Nga bisedimet me ndërmarrjet shihet se ka aktivitete në sferën e investimeve. Kjo do të thotë që i shohim treguesit e parë që kanë të bëjnë me të ardhurat, dhe nëse fillojmë ti realizojmë reformat, vendi do të lëviz në drejtimin e duhur”, u shpreh Dragan Tevdovski, Ministër i Financave.
Për dallim të ministrit të financave, një pjesë e ekspertëve janë më të përmbajtur në lidhje me pritshmërinë për rritjen ekonomike në periudhën e ardhshme. Pasojat negative nga kriza politike kanë ndikim të vonuar andaj tani do të përballemi me sfida, thotë profesori universitar Borçe Trenovski.
“Fakti kryesor për rritje ekonomike është kërkesa efektive e huaj. Ashti siç lëviz bruto prodhimi i tyre vendor dhe kërkesa e tyre, ashtu po lëviz ekonomia jonë. Masat tona kanë efekt, por me afat të shkurtër apo të mesëm, nuk kanë ndikim të madh në aktivitetin ekonomik”, tha Borçe Trenovski, profesor universitar.
Edhe profesori universitar, Marjan Petreski vlerëson që duhet shumë punë dhe bashkëpunim në sferën vendore dhe ndërkombëtare për të arritur rritje më të lartë ekonomike.
“Për të parë disa shkallë të tilla duhet ti shohim se cilat do të jenë politikat e qeverisë dhe do të na duhet një mjedisi më i volitshëm rajonal. Mendoj se kjo do të ndodh gjatë një ose dy viteve të ardhshme”, tha Marjan Petresk, profesor universitar.
Për ndryshe, në programin ekonomik për punën e Qeverisë në periudhë prej vitit 2017 deri në vitin 2020, qëllimi është që të arrihet rritje ekonomike prej 5%. Si prioritet ceket zhvillimi i kompanive vendore në sektorin privat, para se gjithash, kompanitë e vogla dhe të mesme. Nga ana tjetër, enti shtetëror statistikor, publikoi që ekonomia ka ngecje andaj shkalla e rritjes ekonomike është 0% . Më shqetësuese është se gjeneratori i rritjes, apo ndryshe thënë, sektori i ndërtimit është negativ me shkallë prej – 6.3%.
Përgatiti: Ile Petrevski
als_Latn als_Latn als_Latn als_Latn als_Latn als_Latn als_Latn tur_Latn